**PROPOZICIJE X MEĐUNARODNOG TAKMIČENJA IZ SOLFEĐA I TEORIJE MUZIKE**

**Održava se 10 i 11 maja**

**Rok prijave 27 april.**

**Ia KATEGORIJA – solfeđo**

**Učenice i učenici rođene/rođeni 2015. godine, i mlađe/mlađi**

|  |
| --- |
| **USMENI DEO** |
| ***A prima vista***  Violinski ključ.  Tonalitet: C dur, postupni melodijski pokret i razložen tonični trozvuk.  Takt: jedinica brojanja četvrtina.  Dužina primera: osam taktova.  Takmičarka/takmičar uzima intonaciju preko kamertona (a1) i intonira štim tonaliteta, ili peva kadencu.  Primer ima oznaku za tempo, dinamiku i artikulaciju.  U toku izvođenje ispitivačica/ispitivač ispravlja greške.  **Ritmičko čitanje – parlato**  Violinski ključ.  Jedinica brojanja: četvrtina.  Pokret u četvrtinama i osminama, odgovarajuće pauze i ritmičke figure.  Dužina primera: osam taktova.  Primer ima oznaku za tempo i artikulaciju.  U toku izvođenja dinamiku i artikulaciju.  U toku izvođenje ispitivačica/ispitivač ne ispravlja greške. |

**Ib KATEGORIJA – teorija muzike**

**Učenice i učenici rođene/rođeni 2015. godine, i mlađe/mlađi**

**U izradi je zastupljen violinski ključ. Vreme izrade testa je 45’.**

**Navedene su oblasti koje će biti na takmičenju. Tip zadataka određuje autor(ka) testa.**

|  |
| --- |
| **Sadržaj testa:**  1. Notno pismo  - Zapisivanje nota u violinskom i bas ključu u maloj i prvoj oktavi  2. Ritam i metrika – četvrtina kao jedinica brojanja  - Dopunjavanje taktova notnom vrednošću koja nedostaje  - Određivanje vrste takta i ispisivanje taktica u datoj melodiji  3. Intervali  - Izgradnja i prepoznavanje intervala do kvinte po veličini (bez vrste)  4. Akordi  - Kvintakordi na glavnim stupnjevima C dura, G dura i F dura  5. Lestvice i tetrahordi  - C dur, G dur i F dur  - Dopisivanje nota u zadatim lestvičnim nizovima  - Prepoznavanje tetrahorada i određivanje pripadnosti tonalitetima |

**IIa KATEGORIJA – solfeđo**

**Učenice i učenici rođene/rođeni 2014. godine, i mlađe/mlađi**

|  |  |
| --- | --- |
| **PISMENI DEO** | **USMENI DEO** |
| **Jednoglasni melodijski diktat**  Violinski ključ.  Tonalitet a mol.  Takt: jedinica brojanja četvrtina.  **Način sviranja:**  Kamerton, štim tonaliteta, potvrda tonaliteta.  Pulsacija se daje neposredno pred sviranje diktata.  Diktat se svira jednom u celini.  Potvrda takta.  Diktira se po dvotaktima.  Diktat se na kraju svira dva puta u celini. | ***A prima vista***  Violinski ključ.  Tonaliteti: d mol i e mol.  Takt: jedinica brojanja četvrtina.  Takmičarka/takmičar uzima intonaciju preko kamertona (a1) i intonira intonaciju, ili peva kadencu.  Dužina primera: osam taktova.  Primer ima oznaku ua tempo, dinamiku i artikulaciju.  U toku izvođenja ispitivačica/ispitivač ispravlja greške.  **Ritmičko čitanje – parlato**  Takt: četvorodelna podela jedinice brojanja.  Dužina primera: osam taktova.  Primer ima oznaku za tempo i artikulaciju.  U toku izvođenja ispitivačica/ispitivač ne ispravlja greške. |

**IIb KATEGORIJA – teorija muzike**

**Učenice i učenici rođene/rođeni 2014. godine, i mlađe/mlađi**

**U izradi je zastupljen violinski i bas ključ. Vreme izrade testa je 45’.**

**Navedene su oblasti koje će biti na takmičenju. Tip zadataka određuje autor(ka) testa.**

|  |
| --- |
| **Sadržaj testa:**  1. Notno pismo  - Zapisivanje nota u violinskom i bas ključu u maloj, prvoj i drugoj oktavi  2. Ritam i metrika – četvrtina i osmina kao jedinice brojanja  - Dopunjavanje taktova notnom vrednošću koja nedostaje  - Određivanje vrste takta i ispisivanje taktica u datoj melodiji  3. Intervali  - Izgradnja i prepoznavanje intervala do kvinte  4. Akordi  - Kvintakordi na glavnim stupnjevima lestvica zaključno s jednim predznakom  5. Lestvice i tetrahordi  - Lestvica zaključno s jednim predznakom  - Dopisivanje nota u zadatim lestvičnim nizovima  - Prepoznavanje tetrahorada i određivanje pripadnosti tonalitetima |

**IIIa KATEGORIJA – solfeđo**

**Učenice i učenici rođene/rođeni 2013. godine, i mlađe/mlađi**

|  |  |
| --- | --- |
| **PISMENI DEO** | **USMENI DEO** |
| **Jednoglasni melodijski diktat**  Violinski ključ.  Tonaliteti: G dur i F dur.  Jedinica brojanja četvrtina.  Dužina diktata do osam taktova.  **Način sviranja:**  Kamerton (a1), štim tonaliteta, potvrda tonaliteta.  Pulsacija se daje neposredno pred sviranje diktata.  Diktat se svira jednom u celini.  Potvrda takta.  Diktira se po dvotaktima.  Diktat se na kraju svira dva puta. | ***A prima vista***  Violinski ključ.  Tonaliteti zaključno s dva predznaka.  Jedinica brojanja: četvrtina.  Dužina primera osam taktova.  Primeri imaju oznaku za tempo, dinamiku i artikulaciju.  Takmičarka/takmičar uzima intonaciju preko kamertona (a1) i intonira štim tonaliteta, ili peva kadencu.  U toku pevanja ispitivačica/ispitivač može da ispravi greške.  **Ritmičko čitanje – parlato**  Četvorodelna podela jedinice brojanja.  Jedinica brojanja: četvrtina, polovina ili osmina.  Dužina primera: osam taktova.  Primer ima oznaku za tempo i artikulaciju.  U toku izvođenja ispitivačica/ispitivač ne ispravlja greške. |

**IIIb KATEGORIJA – teorija muzike**

**Učenice i učenici rođene/rođeni 2013. godine, i mlađe/mlađi**

**U izradi je zastupljen violinski i bas ključ. Vreme izrade testa je 45’.**

**Navedene su oblasti koje će biti na takmičenju. Tip zadataka određuje autor(ka) testa.**

|  |
| --- |
| **Sadržaj testa:**  1. Notno pismo  - Zapisivanje nota u violinskom i bas ključu u maloj, prvoj i drugoj oktavi  2. Ritam i metrika – četvrtina, osmina i polovina kao jedinice brojanja  - Dopunjavanje taktova notnom vrednošću koja nedostaje  - Određivanje vrste takta i ispisivanje taktica u datoj melodiji  - Prepisivanje melodije u drugi takt (npr. iz 3/8 u 3/4)  3. Intervali  - Izgradnja i prepoznavanje intervala do kvinte  4. Akordi  - Durski i molski kvintakordi na osnovnim tonovima  5. Lestvice i tetrahordi  - Durske i molske lestvice zaključno s dva predznaka  - Zapisivanje predznaka durskih i molskih lestvice zaključno s dva predznaka  - Dopisivanje nota u zadatim lestvičnim nizovima  - Prepoznavanje tetrahorada i određivanje pripadnosti tonalitetima |

**IVa KATEGORIJA – solfeđo**

**Učenice i učenici rođene/rođeni 2012. godine, i mlađe/mlađi**

|  |  |
| --- | --- |
| **PISMENI DEO** | **USMENI DEO** |
| **Jednoglasni melodijski diktat**  Violinski ključ.  Durski tonaliteti zaključno s dva predznaka.  Jedinica brojanja četvrtina.  Dužina diktata: osam taktova.  **Način sviranja:**  Kamerton, štim tonaliteta, potvrda tonaliteta.  Pulsacija se daje neposredno pred sviranje diktata.  Diktat se svira jednom u celini.  Potvrda takta.  Diktira se po dvotaktima.  Diktat se na kraju svira dva puta u celini. | ***A prima vista***  Violinski ključ.  Tonaliteti zaključno s tri predznaka.  Jedinica brojanja: četvrtina.  Dužina primera: osam taktova.  Takmičarka/takmičar uzima intonaciju preko kamertona (a1) i intonira štim tonaliteta, ili peva kadencu.  Primeri imaju oznaku za tempo, dinamiku i artikulaciju.  U toku pevanja ispitivačica/ispitivač može da ispravi greške.  **Ritmičko čitanje – parlato**  Jedinica brojanja: četvrtina, polovina, osmina ili četvrtina s tačkom.  Dužina primera: osam taktova.  Primer ima oznaku za tempo i artikulacija.  U toku izvođenja ispitivačica/ispitivač ne ispravlja greške. |

**IVb KATEGORIJA – teorija muzike**

**Učenice i učenici rođene/rođeni 2012. godine, i mlađe/mlađi**

**U izradi je zastupljen violinski i bas ključ. Vreme izrade testa je 45’.**

**Navedene su oblasti koje će biti na takmičenju. Tip zadataka određuje autor(ka) testa.**

|  |
| --- |
| **Sadržaj testa:**  1. Notno pismo  - Zapisivanje nota u violinskom ključu u maloj, prvoj i drugoj oktavi  - Zapisivanje nota u bas ključu u velikoj, maloj i prvoj oktavi  2. Ritam i metrika – četvrtina, osmina, polovina i četvrtina s tačkom kao jedinice brojanja  - Dopunjavanje taktova notnom vrednošću koja nedostaje  - Određivanje vrste takta i ispisivanje taktica u datoj melodiji  - Prepisivanje melodije u drugi takt  3. Intervali  - Izgradnja i prepoznavanje intervala zaključno sa sekstom  4. Akordi  - Prepoznavanje i izgradnja sve četiri vrste kvintakorda  - Izgradnja D7 u tonalitetu  5. Lestvice i tetrahordi  - Zapisivanje predznaka lestvica u violinskom i bas ključu zaključno s tri predznaka  - Dopisivanje nota u zadatim lestvičnim nizovima  - Prepoznavanje tetrahorada i određivanje pripadnosti tonalitetima |

**Va KATEGORIJA – solfeđo**

**Učenice i učenici rođene/rođeni 2011. godine, i mlađe/mlađi**

|  |  |
| --- | --- |
| **PISMENI DEO** | **USMENI DEO** |
| **Jednoglasni melodijski diktat**  Violinski ključ.  Molski tonaliteti zaključno s dva predznaka.  Jedinica brojanja: četvrtina  Dužina diktata: osam taktova.  **Način sviranja:**  Kamerton (a1), štim tonaliteta, potvrda tonaliteta.  Pulsacija se daje neposredno pred sviranje.  Diktat se svira jednom u celini.  Potvrda takta.  Diktira se po dvotaktima.  Diktat se na kraju svira dva puta u celini. | ***A prima vista***  Violinski ključ.  Tonaliteti zaključno sa četiri predznaka.  Jedinica brojanja: četvrtina ili četvrtina s tačkom.  Dužina primera: osam taktova.  Takmičarka/takmičar uzima intonaciju preko kamertona (a1) i intonira štim tonaliteta, ili peva kadencu.  Primeri imaju oznake za tempo, dinamiku, artikulaciju.  U toku pevanja ispitivačica/ispitivač može da ispravi greške.  **Ritmičko čitanje – parlato**  Jedinica brojanja: četvrtina s tačkom, sa složenom podelom trodela.  Dužina primera: osam taktova.  Primer ima oznaku za tempo i artikulacija..  U toku izvođenja ispitivačica/ispitivač ne ispravlja greške. |

**Vb KATEGORIJA – teorija muzike**

**Učenice i učenici rođene/rođeni 2011. godine, i mlađe/mlađi**

**U izradi su zastupljeni violinski i bas ključ. Vreme izrade testa je 45’.**

**Navedene su oblasti koje će biti na takmičenju. Tip zadataka određuje autor(ka) testa.**

|  |
| --- |
| **Sadržaj testa:**  1. Notno pismo  - Zapisivanje nota u violinskom ključu u maloj, prvoj, drugoj i trećoj oktavi  - Zapisivanje nota u bas ključu u velikoj, maloj i prvoj oktavi  2. Ritam i metrika  - Dopunjavanje taktova notnom vrednošću koja nedostaje  - Određivanje vrste takta i ispisivanje taktica u datoj melodiji  - Prepisivanje melodije u drugi takt  3. Intervali  - Izgradnja i prepoznavanje intervala zaključno s oktavom  4. Akordi  - Prepoznavanje i izgradnja konsonantnih kvintakorada i njihovih obrtaja  - Prepoznavanje i izgradnja disonantnih kvintakorada i dominantnog septakorda  5. Lestvice i tetrahordi  - Zapisivanje predznaka lestvica u violinskom i bas ključu zaključno s pet predznaka  - Prepoznavanje lestvičnog niza  - Dopisivanje nota u zadatim lestvičnim nizovima  - Prepoznavanje lestvične osnove melodije  - Prepoznavanje tetrahorada i određivanje pripadnosti tonalitetima |

**VIa KATEGORIJA – solfeđo**

**Učenice i učenici rođene/rođeni 2010. godine, i mlađe/mlađi**

|  |  |
| --- | --- |
| **PISMENI DEO** | **USMENI DEO** |
| **Jednoglasni melodijski diktat**  Violinski ključ.  Tonaliteti zaključno s tri predznaka.  Jedinica brojanja: četvrtina.  Dužina diktata: osam taktova.  **Način sviranja:**  Kamerton (a1), štim tonaliteta, potvrda tonaliteta. Pulsacija se daje neposredno pred zapisivanje diktata.  Diktat se svira jednom u celini.  Potvrda takta.  Diktira se po dvotaktima.  Diktat se na kraju u celini svira dva puta. | ***A prima vista***  Violinski ključ.  Tonaliteti zaključno sa četiri predznaka s postupno uvedenim alteracijama.  Jedinica brojanja: četvrtina.  Dužina primera: osam taktova.  Takmičarka/takmičar uzima intonaciju preko kamertona (a1) i intonira štim tonaliteta, ili peva kadencu.  Primeri imaju oznake za tempo, dinamiku, artikulaciju.  U toku pevanja ispitivačica/ispitivač može da ispravi greške.  **Ritmičko čitanje – parlato**  Jedinica brojanja: četvrtina, polovina, osmina ili četvrtina s tačkom.  Dužina primera: osam taktova.  Primer ima oznaku za tempo i artikulaciju.  U toku izvođenja ispitivačica/ispitivač ne ispravlja greške. |

**VIb KATEGORIJA – teorija muzike**

**Učenice i učenici rođene/rođeni 2010. godine, i mlađe/mlađi**

**U izradi su zastupljeni violinski i bas ključ. Vreme izrade testa je 45’.**

**Navedene su oblasti koje će biti na takmičenju. Tip zadataka određuje autor(ka) testa.**

|  |
| --- |
| **Sadržaj testa:**  1. Notno pismo  - Pisanje tonova u violinskom i bas ključu  2. Ritam i metrika  - Dopunjavanje taktova notnom vrednošću koja nedostaje  - Određivanje vrste takta i ispisivanje taktica u datoj melodiji  - Prepisivanje melodije u drugi takt  3. Intervali  - Izgradnja i prepoznavanje intervala zaključno s oktavom  - Analiza i obeležavanje intervala u datoj melodiji  4. Akordi  - Izgradnja dijatonskih kvintakorada s obrtajima  - Tri glavna kvintakorda u tonalitetu (ispisivanje i određivanje vrste)  - Izgradnja konsonantnih septakorada  5. Lestvice i tetrahordi  - Pisanje dijatonskih lestvica  - U datim tonskim nizovima dodati predznake uz pojedine tonove da bi se niz pretvorio u određenu lestvicu  - Određivanje lestvične osnove u datoj melodiji  - Izgradnja i mnogostranost tetrahorada |

**VIIa KATEGORIJA – solfeđo**

**Učenice i učenici rođene/rođeni 2009. godine, i mlađe/mlađi**

|  |  |
| --- | --- |
| **PISMENI DEO** | **USMENI DEO** |
| **Slušni test**   * Na osnovu odsviranog štima prepoznati i izgraditi lestvicu: dur, moldur, sve tri vrste mola. * Prepoznati, obeležiti šifrom i zapisati dijatonske trozvuke od zadatog tona.   **Jednoglasni melodijski diktat**  Violinski ključ.  Tonaliteti zaključno s dva predznaka, s mutacijom.  Jedinica brojanja: četvrtina i četvrtina s tačkom.  Dužina primera: 16 taktova.    **Način sviranja:**  Kamerton (a1), štim tonaliteta, potvrda tonaliteta.  Pulsacija se daje neposredno pred sviranje diktata.  Potvrda takta.  Diktat se svira jedanput u celini.  Diktira se po dvotaktima.  Diktat se na kraju svira jedanput u celini. | ***A prima vista***  Violinski ključ.  Tonaliteti zaključno s tri predznaka.  Mutacija ili modulacija u paralelni ili dominantni tonalitet, s postupno uvedenim alteracijama.  Dužina primera: 16 taktova.  Takmičarka/takmičar uzima intonaciju preko kamertoma (a1) i intonira štim tonaliteta.  Primeri imaju oznake za tempo, dinamiku i artikulaciju.  U toku pevanja ispitivačica/ispitivač može da ispravi greške.  **Ritmičko čitanje – parlato**  Dužina primera: 12 taktova.  Označeni su tempo i artikulacija.  U toku izvođenja ispitivačica/ispitivač ne ispravlja greške. |

**VIIIa KATEGORIJA- solfeđo**

**Učenice i učenici rođene/rođeni 2008. godine, i mlađe/mlađi**

|  |  |
| --- | --- |
| **PISMENI DEO** | **USMENI DEO** |
| **Slušni test**   1. Na osnovu odsviranog štima prepoznati i izgraditi lestvicu: dur, moldur, sve tri vrste mola. 2. Prepoznati, obeležiti šifrom i zapisati od zadatog tona naviše intervale zaključno s oktavom. 3. Prepoznati, obeležiti šifrom i zapisati od zadatog tona naviše dijatonske trozvuke. 4. Prepoznati, obeležiti šifrom i zapisati od zadatog tona naviše MD7 s obrtajima.   **Jednoglasni melodijski diktat**  Violinski ključ.  Modulacija u subdominantni ili dominantni tonalitet s postupno uvedenim alteracijama.  Dužina diktata: 16 taktova.    **Način sviranja:**  Kamerton (a1), štim.  Pulsacija se daje neposredno pred zapisivanje diktata.  Diktat se svira jedanput u celini.  Potvrda takta.  Diktat se svira po dvotaktima ili po frazama koje označi autorka/autor primera.  Diktat se na kraju svira jedanput u celini. | ***A prima vista***  Violinski ključ.  Mutacija ili modulacija u paralelni ili dominantni tonalitet, s postupno uvedenim alteracijama.  Dužina primera: 16 taktova.  Takmičarka/takmičar uzima intonaciju preko kamertona (a1) i intonira štim tonaliteta.  Primeri imaju oznake za tempo, dinamiku i artikulaciju.  U toku pevanja ispitivačica/ispitivač može da ispravi greške.  **Ritmičko čitanje - Parlato**  Promena ključa i metra.  Osmodelna podela jedinice brojanja.  Dužina primera: 12 taktova.  Primer ima oznaku za tempo i artikulaciju.  U toku izvođenja ispitivačica/ispitivač ne ispravlja greške. |

**VIIIc KATEGORIJA – dvoglasno pevanje**

**Učenice i učenici rođene/rođeni 2008. godine, i mlađe/mlađi**

|  |
| --- |
| Pevanje dvoglasnih primera u tonalitetu zaključno sa četiri predznaka.  Takmičenje se sastoji od:   1. Pevanje jednog od zadata tri primera koji će biti objavljeni na sajtu UMBPS od 15. aprila 2025. godine. 2. Izvlačenja i pevanja dvoglasnog primera *a prima vista*. |

**IXa KATEGORIJA – solfeđo**

**Učenice i učenici rođene/rođeni 2007. godine, i mlađe/mlađi**

|  |  |
| --- | --- |
| **PISMENI DEO** | **USMENI DEO** |
| **Slušni test**  1. Prepoznati, obeležiti šifrom i zapisati od zadatog tona naniže intervale zaključno s oktavom.  2. Prepoznati, obeležiti šifrom i zapisati od zadatog tona naniže dijatonke trozvuke.  3. Prepoznati, obeležiti šifrom i zapisati od zadatog tona naviše: VD, VM, MM, PUM, UM i PR septakord, i MD7 s obrtajima.  **Jednoglasni melodijski diktat**  Violinski ključ.  Dužina primera: 16 taktova.  **Način sviranja:**  Kamerton (a1), štim.  Pulsacija se daje neposredno pred sviranje.  Diktat se svira jedanput u celini.  Diktat se svira po dvotaktima ili po frazama koje označi autorka/autor primera.  Diktat se na kraju svira jedanput u celini. | ***A prima vista***  Violinski ključ.  Mutacija, modulacije sa stabilnim alteracijama.  Dužina melodijskog primera: 16 taktova.  Takmičarka/takmičar uzima intonaciju preko kamertona (a1) i intonira štim tonaliteta.  Primeri imaju oznake za tempo, dinamiku i artikulaciju.  **Ritmičko čitanje** **– parlato**  Promena ključa i vrste takta.  Dužina primera: 16 taktova.  Primer ima oznaku za tempo i artikulaciju.  U toku izvođenja ispitivačica/ispitivač ne ispravlja greške. |

**Xa KATEGORIJA – solfeđo**

**Učenice i učenici rođene/rođeni 2006. godine, i mlađe/mlađi**

|  |  |
| --- | --- |
| **PISMENI DEO** | **USMENI DEO** |
| **Slušni test**   1. Prepoznati, obeležiti šifrom i zapisati od zadatog tona naviše intervale zaključno s decimom. 2. Na osnovu sviranja dodati predznake da bi zapis odslušane melodije bio tačan.   **Jednoglasni melodijski diktat**  Dužina primera: 16 taktova.  **Način sviranja:**  Kamerton (a1), štim.  Pulsacija se daje neposredno pred sviranje.  Diktat se svira jednom u celosti.  Zatim, po dvotaktima ili po frazama koje označi autorka/autor primera.  Diktat se na kraju u celini svira još jedanput.  **Dvoglasni diktat**  Dužina primera: osam taktova.  **Način sviranja:**  Kamerton (a1), štim.  Pulsacija se daje neposredno pred sviranje.  Diktat se svira jednom u celini.  Diktira se po dvotaktima ili po frazama koje označi autorka/autor primera.  Diktat se na kraju u celini svira još dva puta. | **Diptih**  Svi tonaliteti i taktovi.  Pevanje *a prima vista* dva melodijska primera koji međusobno kontrastiraju (u tonalitetu, tempu, artikulaciji, itd.). Izvode se u kontinuitetu, bez uzimanja intonacije za drugi primer. |

**Xc KATEGORIJA – dvoglasno pevanje**

**Rođene/rođeni 2006. godine, i mlađe/mlađi**

|  |
| --- |
| Pevanje dvoglasnih primera u tonalitetu zaključno s pet predznaka.  Takmičenje se sastoji od:   1. Pevanje jednog od zadata tri primera koji će biti objavljeni na sajtu UMBPS od 15. aprila 2025. godine. 2. Izvlačenja i pevanja dvoglasnog primera *a prima vista*. |